CELEX: 32013D0090
Language: hu
Date: 2013-02-18 00:00:00
Title: 2013/90/EU: A Bizottság végrehajtási határozata ( 2013. február 18. ) Lettországnak a klasszikus sertéspestisnek a vaddisznó-populációban történő felszámolására és a vaddisznók sürgősségi oltására irányuló terve jóváhagyásáról (az értesítés a C(2013) 720. számú dokumentummal történt)

20.2.2013   
            
            
               HU
            
            
               Az Európai Unió Hivatalos Lapja
            
            
               L 47/70
            
         A BIZOTTSÁG VÉGREHAJTÁSI HATÁROZATA
   (2013. február 18.)
   Lettországnak a klasszikus sertéspestisnek a vaddisznó-populációban történő felszámolására és a vaddisznók sürgősségi oltására irányuló terve jóváhagyásáról
   (az értesítés a C(2013) 720. számú dokumentummal történt)
   (Csak a lett nyelvű szöveg hiteles)
   (2013/90/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikke (1) bekezdésére és 20. cikke (2) bekezdésének negyedik albekezdésére,
   mivel:
   
               (1)
            
            
               A 2001/89/EK irányelv bevezeti a klasszikus sertéspestis elleni védekezésre irányuló uniós minimumintézkedéseket, többek között az abban az esetben alkalmazandó intézkedéseket is, ha a klasszikus sertéspesti vaddisznóknál való előfordulása megerősítést nyert.
            
         
               (2)
            
            
               2012 novemberében Lettország megerősítette a klasszikus sertéspestis vaddisznóknál való előfordulását területének keleti részén, az orosz és a belarusz határ mentén.
            
         
               (3)
            
            
               A betegség vaddisznóknál való előfordulását követően 2012 novemberében a klasszikus sertéspestis jelenlétét ugyanazon a területen háztáji sertéstartó gazdaságokban is megerősítették.
            
         
               (4)
            
            
               Lettország a 2001/89/EK irányelvben előírtaknak megfelelően járványvédelmi intézkedéseket fogadott el, amelyek az érintett sertéstartó gazdaságokban a betegség felszámolását eredményezték.
            
         
               (5)
            
            
               Az epidemiológiai helyzetre való tekintettel 2013. január 15-én a 2001/89/EK irányelvnek megfelelően Lettország eljuttatta a Bizottsághoz a vaddisznók klasszikus sertéspestisének a tagállam érintett területein történő felszámolására irányuló tervet. Lettország emellett, mivel tervbe vette a vaddisznók vakcinázásának bevezetését, ugyanazon a napon vakcinázási tervet nyújtott be a Bizottságnak jóváhagyás céljából.
            
         
               (6)
            
            
               A Bizottság megvizsgálta a Lettország által benyújtott terveket, és megállapította, hogy azok megfelelnek a 2001/89/EK irányelvnek.
            
         
               (7)
            
            
               Az átláthatóság érdekében helyénvaló, hogy e határozat meghatározza Lettország azon földrajzi területeit, ahol a felszámolási tervet végrehajtják, és a vaddisznók vakcinázását megvalósítják.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Lettország által 2013. január 15-én benyújtott, a vaddisznók klasszikus sertéspestisének a melléklet 1. részében meghatározott területeken való felszámolására vonatkozó tervet a Bizottság jóváhagyja.
   2. cikk
   A Bizottság jóváhagyja a Lettország által 2013. január 15-én benyújtott, a melléklet 2. részében meghatározott területeken élő vaddisznók sürgősségi vakcinázására irányuló tervet.
   3. cikk
   Lettország hatályba lépteti az 1. és a 2. cikkben említett tervek végrehajtásához szükséges törvényi, rendeleti és közigazgatási rendelkezéseket.
   4. cikk
   Ennek a határozatnak a Lett Köztársaság a címzettje.
   
      Kelt Brüsszelben, 2013. február 18-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 316., 2001.12.1., 5. o.
   
      MELLÉKLET
      1.   RÉSZ
      
         A felszámolásra vonatkozó terv által érintett területek
      
      Alūksnes megyében Pededzes és Liepnas község. Rēzeknes megyében Pušas, Mākoņkalna és Kaunatas község. Daugavpils megyében of Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes és Laucesas község. Balvu megyében Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu és Bērzpils község. Rugāju megyében Rugāju és Lazdukalna község. Viļakas megyében Žiguru, Vecumu, Kupravas, Susāju, Medņevas és Šķilbēnu község. Baltinavas megyében Baltinavas község. Kārsavas megyében Salnavas, Malnavas, Goliševas, Mērdzenes és Mežvidu község. Ciblas megyében Pušmucovas, Līdumnieku, Ciblas, Zvirgzdenes és Blontu község. Ludzas megyében Ņukšu, Briģu, Isnaudas, Nirzas, Pildas, Rundēnu és Istras község. Zilupes megyében Zaļesjes, Lauderu és Pasienes község. Dagdas megyében Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas és Andrupenes község. Aglonas megyében Kastuļinas, Grāveru, Šķeltovas és Aglonas község. Krāslavas megyében Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu és Izvaltas község.
      2.   RÉSZ
      
         A sürgősségi vakcinázásra vonatkozó terv által érintett területek
      
      Alūksnes megyében Pededzes és Liepnas község. Rēzeknes megyében Pušas, Mākoņkalna és Kaunatas község. Daugavpils megyében of Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes és Laucesas község. Balvu megyében Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu és Bērzpils község. Rugāju megyében Rugāju és Lazdukalna község. Viļakas megyében Žiguru, Vecumu, Kupravas, Susāju, Medņevas és Šķilbēnu község. Baltinavas megyében Baltinavas község. Kārsavas megyében Salnavas, Malnavas, Goliševas, Mērdzenes és Mežvidu község. Ciblas megyében Pušmucovas, Līdumnieku, Ciblas, Zvirgzdenes és Blontu község. Ludzas megyében Ņukšu, Briģu, Isnaudas, Nirzas, Pildas, Rundēnu és Istras község. Zilupes megyében Zaļesjes, Lauderu és Pasienes község. Dagdas megyében Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas és Andrupenes község. Aglonas megyében Kastuļinas, Grāveru, Šķeltovas és Aglonas község. Krāslavas megyében Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu és Izvaltas község.